Document ID: /roh_data/filtered/fineweb-2-filterrobots_roh.jsonl.gz/31830

Quest onn saja dentant l'emprim onn nua che la mortalitad croda sut 6 milliuns uffants. Mintga di moran en media 16'000 uffants e quai malgrà che las bleras raschuns da mort fissan evitablas, uschia statti en il rapport da l'organisaziun mundiala da sanadad WHO, da l'ovra d'agid d'uffants UNHCR, da la banca mundiala e da la partiziun per fatgs economics e socials da l'ONU (UNDESA).
Sper las naschientschas prematuras èn ils motivs per la mortalitad d'uffants il pli savens malcostas (puntga), cumplicaziuns tar la naschientscha, diarrea (sfuira), tissientada dal sang u Malaria. 45% dals mortoris capitan ils emprims 28 dis da vita e tar bunamain la mesadad dals mortoris gioga la sutalimentaziun ina rolla. Las pli autas quotas da mortalitad registreschan anc adina l'Africa en il sid da la Sahara e l'Asia dal sid.
RR novitads 06:00